અમદાવાદ: રેડિયો મિર્ચી આરજે કૃણાલ દેસાઇની પત્ની ભૂમિ દેસાઇની આત્મહત્યા મામલે ગત મોડી રાત્રે ભૂમિની માતાએ આરજે કૃણાલ અને તેના માતા-પિતા વિરુદ્ધ આનંદનગર પોલીસ સ્ટેશનમાં આત્મહત્યાની દુષ્પ્રેરણા અને દહેજ માગી શારીરિક અને માનસિક ત્રાસ આપતા હોવાની ફરિયાદ નોંધાવી છે. ગુરુવારે બપોરના સમયે ભૂમિએ આનંદનગર રોડ પર આવેલા સચીન ટાવર પરથી પડતું મૂકયું હતું. ગઇ કાલે ભૂમિના માતા-પિતાના નિવેદન લેવાયા બાદ ફરિયાદ નોંધાઇ છે. હાલમાં કૃણાલ અને તેના માતા-પિતાની ધરપકડ કરવાની પોલીસે કાર્યવાહી શરૂ કરી છે.